Frøis Frøisland

Nils Frøis Frøisland (født 4. februar 1883 på Raufoss, død 29. januar 1930 i Kristiania) var en norsk journalist og krigsreporter, før han ble redaktør i Aftenposten fra 1919 til sin død.

Faren var Nils Frøisland (1852–1924) (sønn av Nils og Anne Marie Frøisland), skogeier og leder for  fyrstikkfabrikken Rødfoss Bruk på Vestre Toten.Faren hadde i 1885 bidratt med 400 kroner slik at Knut Hamsun kunne dra til USA. (Se også Johan Enger, svoger til  Nils Frøisland). Frøis Frøislands bror, Arve Frøisland, var Nasjonal Samlings eneste demokratisk valgte ordfører.

Nils Frøisland giftet seg med Helene Fagstad i 1919, hun var pianist og datter av kjøpmannen Oluf Fagstad på Lillehammer. Helene møtte trolig Sigrid Undset i Roma og karakteren Francesca i Undsets roman Jenny var trolig inspirert av Helene.

Frøis hadde sin examen artium fra Hamar i 1900 og studerte både ved Krigsskolen ett år samt ved legestudiet, før han ble cand.jur. 1907 ved Universitetet i Oslo.  Etter en sci-fi aprilspøk i tidsskriftet Fri Presse 1908 meldte han overgang til Aftenposten og jobb som korrespondent i Paris fra 1911.  Året etter var han avisens reporter fra Sommer-OL 1912 i Stockholm.  

Under den første verdenskrig holdt han en lang rekke populære foredrags-serier i hjemlandet med musikk fra opplevelsene i Frankrike.  I 1919 overtok han redaktørpinnen etter Ola Christofersen, et verv han delte med Thorstein Diesen de første seks år, hvoretter han var eneste leder.  Under hans ledelse ble A-magasinet startet ved nyttår 1926. Det var av ham at Sigrid Undset ble underrettet om sin Nobelpris i 1928. Han døde av kreft.  Hans datter Anne-Marie (1921-2010) var antikvitetshandler og kunster, gift med Jakob Weidemann.  Sønnen Helge (født 1923) tok del i Milorg og ble skutt etter trefningen ved Havn gård i Sel den 29. mars 1945.

 Utgivelser 



 Referanser 

Kategori:Journalister i Aftenposten
Kategori:Norske journalister
Kategori:Redaktører for Aftenposten
Kategori:Norske redaktører
Kategori:Personer fra Vestre Toten kommune
Kategori:Fødsler i 1883
Kategori:Dødsfall i 1930